1940-ին նրանք վերադառնում են Փարիզ, բայց տարվա զգալի մասը դարձյալ անց են կացնում Բուրգունդիայում: Գառզուն մասնակցում է Անկախների, Աշնանային սալոնի և Տյուիլրիի ցուցահանդեսներին: 1942-ին Փարիզի Բերրիի ցուցասրահում կազմակերպում է իր երկրորդ ցուցահանդեսը: Նույն տարում ուղևորվում է Բորդո, որտեղ պատկերներ է վրձնում և տեղում կազմակերպում իր երրորդ ցուցահանդեսը: 1943-44-ին Փարիզում կազմակերպում է ևս երկու ցուցահանդես: Եվ ամեն անգամ արվեստասերին ներկայացնում է նորանոր գործեր: Սակայն գաղտնիք չէ, որ Գառզուին հռչակ բերեց վենետիկյան բնապատկերների շարքը: Բացառիկ այս պատկերաշարը Փարիզում ցուցադրվեց 1953-ին: